Tililit d asemẓi n wawal n tejra n yilili. D amekkan uɣur ttruḥun yimdanen ur nesɛi ara dderya neɣ tullas ur nezwiǧ ara, ad ssirden din : ad ḍeggren aman ɣef tfekka-nsen. Ttasen-d seg yal tama n Lezzayer : usan-d ula seg Ilizi, ɣef wakken i aɣ-d-nnan. D yiwet n taklit i isudduyen timsal. Usan-d yimawlan-is seg tmurt n yiberkanen d ixeddamen, syin ṭṭneṣlen deg taddart-a. Yenna-aɣ-d yiwen d inigi, Mass Belaïdi :’’yeqqim yiwen urgaz 17 n yiseggasen mebla ma yesɛa dderya. Yiwet n tikklet,yusa-d netta d tmeṭṭut-is ɣer da, ccucfen, syin sɛan-d dderya.’’